In nomine Verbi incarnati. Ego Ildinus de Sisilis dono Deo et sanctis apostolis ejus Petro et Paulo, ad locum Cluniacum, ubi me monachum fieri volo, ubi donnus Hugo abba preesse videtur, aliquid de rebus meis quæ sunt sitæ in pago Matisconense, in villa Solomgiaco: hoc est unum mansum qui vocatur de Platea; et quicquid visus sum habere in duabus silvis, Marchio et Nurulio, ut ex hoc die monachi ejusdem loci Cluniaci, absque ulla contradictione, teneant et possideant in perpetuum. S. Ildini, qui fieri et firmare rogavit. Si quis autem huic donationi contradictor estiterit, nisi cito emendaverit, anathema sit.